USS Alabama (BB-60)

USS Alabama (runkonumero BB-60) on entinen Yhdysvaltain laivaston South Dakota -luokan taistelulaiva ja nykyinen museolaiva. Vuonna 1942 käyttöön otettu alus oli laivaston kuudes Alabaman osavaltion mukaan nimetty alus. Se osallistui Tyynenmeren sotaan toisessa maailmansodassa. Alus museoitiin 1964 nimikko-osavaltioonsa ja liitettiin 1986 Kansallishistoriallisten maamerkkien rekisteriin (engl. Register of National Historic Landmarks). Alus ei menettänyt yhtään miestä vihollisen tykkitulessa, j0sta se sai lempinimen "Lucky A". Valmistus Alus tilattiin Norfolkin laivastontelakalta, missä köli laskettiin 1. helmikuuta 1940. Alus laskettiin vesille 16 helmikuuta 1942 ja otettiin palvelukseen 16. elokuuta 1942 ensimmäisenä päällikkönään George B. Wilson. Palvelus Alus aloitti palveluksensa suojaten Jäämeren saattueita Britteinsaarilta Pohjanmeren ja Jäämeren kautta Murmanskiin. Elokuussa 1943 se siirrettiin Yhdysvaltain Tyynenmeren laivastoon tukemaan maihinnousuja Japanin valloittamille saarille ja suojaamaan lentotukialusosastoja ilma- ja pintahyökkäyksiltä. Sodan jälkeen suurin osa aluksen ilmatorjunta-aseista poistettiin, mikä vähensi miehistötarvetta ja operointikuluja. Alus poistettiin 1947 palveluksesta ja siirrettiin reserviin. Alusrekisteristä alus poistettiin vuonna 1962. Lähteet Aiheesta muualla Kuvia tai muita tiedostoja aiheesta USS Alabama (BB-60) Wikimedia Commonsissa